Forseti Íslands , Guðni Th. Jóhannesson tók við trúnaðarbréfi frá nýjum sendiherra Namibíu , George Mbanga Liswaniso , þann 29. október sl. . „ Heiður þeim sem heiður ber . Að sama skapi er þó engum til góðs að skapa falsmynd eða þegja þunnu hljóði þegar óréttlæti og grályndi blasir við . Ýmsar sögur eru til af erlendum stórrisum , sem hösluðu sér völl á nýjum stað og fóru offari , léku innfædda grátt , með blekkingum , svikum og mútum . Þannig framferði er auðvitað óverjandi . “ Þannig mælir Guðni Th. Jóhannesson , forseti Íslands , í ávarpi við afhendingu íslensks álorðasafns við athöfn í álverinu í Straumsvík þann 15. nóvember síðastliðinn . Þó forsetinn nefni ekki Samherjamálið berum orðum má augljóst heita að orð hans vísa til þess . Mannlíf greinir fyrst frá þessu í morgun . „ Við Íslendingar verðum að geta borið höfuðið hátt í útlöndum , ekki síst við sem höfum notið trausts til trúnaðarstarfa fyrir land og þjóð . Við viljum eiga okkar flaggskip og lofa þá sem þar eru á stjórnpalli , fólk í heimi menningar og mennta , íþrótta og lista , fólk í heimi hátækni og nýsköpunar , fólk í heimi iðnaðar og útvegs . Lengi höfum við stært okkur af forystuhlutverki til sjávar , þekkingu okkar og reynslu og vilja til að vinna með öðrum , öllum til hagsbóta . Þetta hef ég gert nýlega , svo dæmi séu tekin , í heimsóknum ytra og þegar ég tók á móti nýjum sendiherra Namibíu eins og lesa má í frétt á heimasíðu embættisins : „ Loks var rætt um fiskveiðar undan ströndum Namibíu og framtíðarhorfur þar í þágu heimamanna “ , og var þá vísað til þróunarsamvinnu þar ytra , “ sagði Guðni Th. og bætir við : „ Kæru landar : Ef við , sem komum fram í þágu Íslands , eigum að geta lofað frumkvæði og dugnað í útvegi og öðrum greinum íslensks atvinnulífs , verðum við að sjá í verki að þar sé unnið af heilindum . Þeirri heildarmynd er vel hægt að halda við , sé vilji fyrir hendi . “